Nezwar-d s tesleḍt tasnalɣant i wazal n 20 n tefyar, nekkes-d seg-sent 48 n wawalen gar yimyagen d yismawen. Nesleḍ 24 n yimyagen nekkes-asen-d ayen icudden ɣur-sen am umatar udmawan, afeggag yebḍan ɣef uẓar d uskim, timeẓra almend n yizri, urmir d wurmir ussid. Ma 24 n yismawen nekkes-asen-d aẓar d tecraḍ tigejdanin-is tawsit s umalay d unti, amḍan yebḍan ɣef wasuf d usget, d waddad ilelli d umaruz.